OpenLLM-France/wikimedia huggingface dataset:
# Aeroport de Catumbela

L'aeroport de Catumbela (codi IATA: CBT, codi OACI: FNCT) és un aeroport que serveix Catumbela, una ciutat costanera de la província de Benguela a Angola.

## Aerolínies i destinacions

| Aerolínies | Destinacions |
| SonAir | Luanda |
| TAAG Angola Airlines | Luanda, Lubango, Ondjiva, Windhoek |

## Història

L'aeroport de Catumbela fou inaugurat pel president de la república, José Eduardo dos Santos, el 27 d'agost de 2012. Està capacitat per acollir 2,2 milions de passatgers per any i atendre més de 900 persones per hora. Posseeix 16 mostradors per check-in i 18 per a serveis d'immigració, sales de protocol i per clients business i de primera classe, restaurant i bars.

## Referències

* ↑ 2014 Route Map, http://www.taag.com/en/
* ↑ www.angolabelazebelo.com. «Aerporto Internacional da Catumbela». Arxivat de l'original el 2016-11-17. [Consulta: 20 abril 2017].
* ↑ newsavia.com. «Novo aeroporto da Catumbela aguarda certificação internacional».
* ↑ ANGOP. «Aeroporto Internacional da Catumbela».

## Enllaços externs

* OurAirports - Catumbela
* OpenStreetMap - Catumbela
# Aeroport de Cuito Cuanavale

L'aeroport de Cuito Cuanavale (codi IATA: CTI, codi OACI: FNCV) és un aeroport que serveix Cuito Cuanavale, a la província de Cuando Cubango a Angola.
La balisa no direccional de Cuito Cuanavale (Ident: CV) es troba al es instal·lacions.

## Referències

* ↑ SkyVector Aeronautical Charts

## Enllaços externs

* Historial d'accidents de l'Aeroport de Cuito Cuanavale a Aviation Safety Network (anglès)
* OpenStreetMap - Cuito
* OurAirports - Cuito
# Aeroport de Dundo

L'aeroport de Dundo (codi IATA: DUE, codi OACI: FNDU) és un aeroport que serveix Dundo, a la província de Lunda-Nord a Angola.
La balisa no direccional de Dundo (Ident: DU) es troba al camp.

## Referències

* ↑ SkyVector Aeronautical Charts

## Enllaços externs

* Temps actual per a FNDU a NOAA/NWS
* Historial d'accidents de l'Aeroport de Dundo a Aviation Safety Network (anglès)
* OpenStreetMap - Dundo
* OurAirports - Dundo
# Aeroport de Lelystad

L'Aeroport de Lelystad (codi IATA: LEY, codi OACI: EHLE) és un aeroport a 6 km al sud-est de la ciutat de Lelystad, província de Flevoland, Països Baixos.
És el major aeroport d'aviació general dels Països Baixos i és també la seu del museu d'aviació Aviodrome. El Boeing 747-200 anteriorment propietat de KLM és l'element més destacat de l'aeroport.
En 1966 es va decidir que Flevopolder requeria un aeroport central. Una possible localització amb espai per a futures ampliacions es va trobar a l'est de Lelystad. El primer vol des d'aquesta localització va tenir lloc en 1971, però no va ser fins a 1973 quan va rebre oficialment la qualificació d'aeroport. Al principi, Lelystad tenia rodadures i pistes d'herba, però es va descobrir que aquesta superfície no podia suportar a tots els tràfics i les pistes pavimentades van començar a prendre forma. A causa de les pobres condicions del terreny l'aeroport va sofrir tancaments freqüents. Per resoldre aquest problema, en 1978 la primera de les rodadures va ser compactada i en 1981 la pista va ser igualment compactada. En 1991 la longitud de pista va ser incrementada fins als 1250 metres, esperant atreure a més avions de negocis amb la pista més llarga. En 1993 el Schiphol Group es va convertir en propietari de l'aeroport. El museu Aviodrome es va moure a l'aeroport de Lelystad des de Schiphol en 2003.
Està planejada una ampliació en 2010 que permetria principalment vols xàrter vacacionals de baix cost i aerolínies regionals utilitzant avions com el Boeing 737 i l'Airbus A320 des de Lelystad. L'ampliació inclourà una pista més llarga, de 2100 mde llarg, i instal·lacions per atendre avions més grans i donar cabuda a uns dos milions de passatgers.
A causa de la presència del museu, tenen lloc freqüentment esdeveniments d'aviació en l'aeroport.

## Enllaços externs

* web Aeroport de Lelystad
* Informació general Aeroport de Lelystad
* web museu Aviodrome
* Airliners.net - fotografies aeroport de Lelystad
# Aeroport de Mosteiros

L'aeroport de Mosteiros (codi IATA: MTI, codi OACI: GVMT) fou un aeroport d'ús públic situat vora Mosteiros, São Filipe, Cap Verd. Ha estat tancat durant molts anys.

## Referències

* ↑ Airport record for Mosteiros Airport at Landings.com. Retrieved 2013-08-25
* ↑ localització de l'Aeroport de Mosteiros a google maps

## Enllaços externs

* Registre de l'aeroport de Mosteiros a Landings.com
# Aeroport de Narín

L'aeroport de Narín (en kirguís: Нарын аэропорту, en rus: Нарынский аэропорт) (codi IATA: cap (НЫН), codi OACI: UAFN) és un aeroport que serveix a Narín, la capital de la província de Narín del Kirguizstan. El codi IATA rus de l'aeroport de Naryn és НЫН.
L'aeroport de Narín va començar a funcionar en la dècada de 1930 com a pista d'aterratge al poble de Salkyn-Tör, als afores de Narín. La pista i la terminal actuals es van construir en 1964. És un aeroport regional de classe 3C. La pista 08/26 té un límit de pes de 22 tones i només opera durant el dia.
L'aeroport de Narín no té controls duaners ni fronterers ja que només serveix per a vols interns del país. Abans del col·lapse de la Unió Soviètica, l'aeroport exercia un paper important en aquesta regió muntanyenca. Fins a l'any 2000, l'aeroport tenia enllaços durant tot l'any amb Jalal-Abad, Kazarman, Oix i Bixkek. El 16 de juliol de 2013, Sky Bishkek va reprendre els vols a Narín des de Bixkek els dimarts.
L'Agakan Development Network va començar a reconstruir l'aeroport de Narín a l'abril de 2012. La reconstrucció inclou l'ampliació de la pista, la instal·lació de nous equips d'aeronavegació i la reparació de l'edifici de la terminal. Després de la finalització de la reconstrucció, el Govern del Kirguizstan té previst canviar el nom de l'aeroport pel d'Aeroport Internacional de Narín i permetre els vols internacionals.

## Referències

* ↑ «Коды городов всех стран». G-Avia.ru, 28-10-2012. Arxivat de l'original el 2018-11-08.
* ↑ «Нарынский аэропорт станет международным». Kabar.kg, 28-10-2012. Arxivat de l'original el 2012-09-06.
* ↑ «Реконструкция нарынского аэропорта». Knews.kg, 28-10-2012. Arxivat de l'original el 2013-02-18.
# Aeroport de Paysandú

L'Aeroport de Paysandú (IATA: PDU, OACI: SUPU) també conegut com a Internacional Tydeo Larre Borges, és un aeroport que es troba proper (6 km) a la ciutat de Paysandú, Uruguai.
# Aeroport de Vilankulo

L'aeroport de Vilankulo (codi IATA: VNX, codi OACI: FQVL) és un aeroport que serveix Vilankulo, a la província d'Inhambane a Moçambic.

## Modernització

El 2009 l'empresa xinesa Anhui Foreign Economic Construction Corporation va començar els treballs de construcció, renovació, ampliació i modernització de l'aeroport amb un cost estimat de 9 milions US $. El nou edifici terminal va ser inaugurat el 13 d'abril de 2011 pel president de Moçambic, Armando Guebuza. El nou aeroport internacional està climatitzat i farà possible l'accés i ús de les instal·lacions als avions més grans. Des de l'ampliació la terminal té una capacitat de 200.000 passatgers, per sobre de la seva capacitat anterior de 75.000.

## Aerolínies i destinacions

| Aerolínies | Destinacions |
| Airlink | Johannesburg-OR Tambo, Nelspruit |
| LAM Aerolínies de Moçambic | Inhambane, Johannesburg-OR Tambo, Maputo |

## Referències

* ↑ Informació de l'Aeroport de Vilankulo a Great Circle Mapper.
* ↑ «Directory of Airports in Mozambique». [Consulta: 25 maig 2014].
* ↑ «Great Circle Mapper». [Consulta: 25 maig 2014].
* ↑ http://newsmoz.blogspot.com/2011/04/president-inaugurates-new-terminal-at.html

## Enllaços externs

* Historial d'accidents de l'Aeroport de Vilankulo a Aviation Safety Network (anglès)
# Hospital Armand-Trousseau

L'Hospital Armand-Trousseau és un hospital pertanyent a l'Assistència Pública – Hospitals de París (AP-HP) (en francés: Assistance Publique–Hôpitaux de Paris), el patronat hospitalari universitari que opera a París i els seus voltants. Es troba al número 26 de l'avinguda del Docteur-Arnold-Netter i al carrer Lasson (entrada a la sala d'urgències) al 12è districte de París. És una de les seues del Grup Hospitalari Universitari de la Sorbona. L'hospital està especialitzat en atenció pediàtrica i, des del gener de 2006, en múltiples discapacitats després de la seva fusió amb l'hospital La Roche-Guyon situat a Val-d'Oise.

## Referències

* ↑ «Hôpital Armand-Trousseau». Arxivat de l'original el 2023-03-25. [Consulta: 25 març 2023].
* ↑ Hôpital Trousseau
* ↑ Les 10 ans de la périnatalité à Armand Trousseau (AP-HP)
# Edifici d'habitatges a la plaça de la Pietat, 8 (Vic)

L'Edifici d'habitatges a la plaça de la Pietat, 8 és una obra amb elements eclèctics i barrocs de Vic (Osona) protegida com a Bé Cultural d'Interès Local.

## Descripció

Edifici entre mitgeres que fa cantonada. Consta d'una planta baixa i tres pisos superiors. Les obertures es divideixen en dos eixos verticals. El portal és de llinda plana i de reduïdes dimensions, amb una finestra oval coronant-lo. En els dos primers pisos combina el balcó volat amb una petita finestra clàssica, mentre que al tercer pis hi ha només finestres. Destaca l'esgrafiat de la façana, el qual decora en forma de sanefa algunes obertures de la façana i l'angle de la cantonada.
# Ethnikos Achnas

L'Ethnikos Achnas (grec: Εθνικός Άχνας) és un club de futbol xipriota de la ciutat d'Achna.

## Història

El club va ser fundat el 1968. Assolí l'ascens a primera divisió l'any 1983. Va perdre la categoria la temporada següent, però tornà a assolir l'ascens el 1986. La temporada 2001-02 fou finalista de copa.

## Palmarès

* Segona divisió xipriota de futbol:
** 1985-86, 1991-92
* Copa Intertoto:
** 2006

## Referències

* ↑ «Xipre 1983». rsssf.com. [Consulta: 9 abril 2017].
* ↑ «Xipre 1984». rsssf.com. [Consulta: 9 abril 2017].
* ↑ «Xipre 1986». rsssf.com. [Consulta: 9 abril 2017].
* ↑ «Cyprus - List of Cup Finals».
* ↑ The UEFA Intertoto Cup: Past Winners. Listed are all 11 teams that won the Intertoto Cup, qualifying for the UEFA Cup.

## Enllaços externs

* Web oficial
# Heretat Segura Viudes

L'Heretat Segura Viudes és una masia de Torrelavit (Alt Penedès) inclosa a l'Inventari del Patrimoni Arquitectònic de Catalunya.

## Descripció

Antiga masia molt reformada, situada al sud-est de Lavit, prop del riu Bitlles i envoltada de vinyes i d'edificacions annexes destinades a caves.
El conjunt està format per la torre i altres edificis adossats. Els elements arquitectònics que apareixen són heterogenis (arcs conopials, portals adovellats, galeries d'arcs, etc), i hi ha unes grans cantoneres de pedra.

## Història

L'origen de la masia és antic, però el seu aspecte actual respon a reformes realitzades principalment durant el segle xx.

## Referències

* 1 2 3
# Assassinat de la reputació

L'assassinat de la reputació fa referència al conjunt de moviments deliberats per espatllar la imatge pública d'una altra persona de manera que no sols perdi els seus suports sinó que, per la cultura de la cancel·lació, vegi com se silencien o no es tenen en compte les seves opinions. Es diferencia dels atacs a l'adversari habituals en política i camps afins en l'ús d'informacions falses o exagerades, d'interpretacions esbiaixades de les declaracions de la persona afectada i en la utilització de la tecnologia per a difamar i crear una imatge negativa (per exemple a partir de bots a les xarxes socials). El concepte és d'origen anglosaxó, va començar a usar-se als anys 30 però va guanyar popularitat a finals del segle xx.
Les maniobres sovint volen afeblir psicològicament la víctima, de manera que no pugui contraatacar, i poden aplicar-se també a organitzacions, especialment quan un opositor o grup no comparteix la línia d'actuació o el lideratge i ataca la imatge pública dels representants o de la marca per neutralitzar futurs moviments. El moviment sorgeix especialment en èpoques de crisi o canvi.

## Trets de la víctima

Malgrat la diversitat de perfils, la víctima de l'assassinat de la reputació acostuma a concentrar una sèrie de trets. En primer lloc ha d'estar en una competició, una elecció o un procés que requereixi l'aprovació de l'entorn per a continuar. En segon terme, ha de presentar un risc per als adversaris, sigui pel seu suport potencial o per l'historial anterior d'èxits o popularitat. En tercer lloc, els atacs tenen a veure no amb la seva qüestió sinó amb aspectes morals, personals o ideològics, tinguin o no una relació directa amb la posició en disputa.

## Referències

* ↑ Icks, Martijn; Shiraev, Eric, eds. (2014). Character Assassination Throughout the Ages. Palgrave Macmillan. ISBN 978-1-349-48512-3.
* ↑ Coombs, Timothy (2007). Ongoing crisis communication: Planning, managing, and responding. Los Angeles: Sage. ISBN 978-1412949910.
* ↑ Shiraev, Eric «Character Assassination: An interdisciplinary approach». International Society for the Study of Character Assassination (ISSCA) [Consulta: 10 gener 2022].
# Assemblea Constituent de Luxemburg

L'Assemblea Constituent de Luxemburg va ser una assemblea constituent realitzada el 1848 a Luxemburg per escriure i aprovar una nova constitució nacional.

## Història

El Gran Ducat havia estat administrativament separat del Regne Unit dels Països Baixos des de la revolució belga de 1830, però es va romandre en unió personal amb el Regne d'Holanda. La primera constitució havia estat aprovada el 1841 sota Guillem II dels Països Baixos, però va ser un document molt conservador, amb l'afirmació de l'autocràcia del Rei-Gran Duc. Amb l'esclat de les revolucions de 1848, Guillem II va canviar de ser un conservador a ser un liberal, el que va permetre la preservació de la monarquia amb vista a una recrudescència de simpaties liberals.
El 24 de març, un decret del Gran Ducat va demanar la creació d'una comissió de quinze anys per investigar com preservar el govern. El 30 de març, es va acordar, per tretze vots a favor amb dues abstencions, crear una assemblea constituent i reescriure la constitució, això va ser acceptat pel Rei-Gran Duc l'1 d'abril. Les eleccions a l'assemblea es van celebrar el 19 d'abril de 1848 i es va reunir per primera vegada el 25 d'abril, a la seu temporal del govern Ettelbruck, ja que la ciutat de Luxemburg es van considerar massa perillós per l'atmosfera revolucionària. El 29 d'abril, es van traslladar novament a la ciutat de Luxemburg, amb el recentment construït Ajuntament de Luxemburg.
L'assemblea va adoptar una constitució, el 23 de juny, i se li va donar el consentiment pel Rei-Gran Duc el 10 de juliol. La constitució adoptada va ser similar a la liberal Constitució de Bèlgica, que havia estat escrita pel Congrés Nacional durant la revolució belga. L'única diferència substancial va ser la no inclusió d'un senat, ja que el Rei-Gran-Duc va instar a donar el poder a la nova Cambra de Diputats. Un senat, el Consell d'Estat de Luxemburg, eventualment va ser creat el 1856, amb Guillem III per dictar una nova i conservadora constitució, contra els desigs de la Càmera.
La Constitució va entrar en vigor l'1 d'agost de 1848, amb un nou govern sota l'ex governador, Gaspard-Théodore-Ignace de la Fontaine, que va assumir el càrrec fins a les primeres eleccions que se celebrarien a la Cambra de Diputats, que es van realitzar el 28 de setembre de 1848. Un nou govern permanent, sota Jean-Jacques Willmar, va assumir el càrrec el 8 de desembre de 1848, completant la promulgació de la Constitució.

## Vegeu també

* Assemblea Consultiva (Luxemburg)

## Referències

* 1 2 3 Thewes, 2006, p. 7.
* 1 2 3 «1848» (en anglès). Council of State, 07-03-2008. Arxivat de l'original el 2010-04-11. [Consulta: 11 juliol 2015].
* 1 2 3 Mersch, 1972, p. 483.
* 1 2 Thewes, 2006, p. 14.
* ↑ Thewes, 2006, p. 16.

## Bibliografia

* Mersch, Jules. «Lambert Joseph Emmanuel Servais». A: Biographie nationale du pays de Luxembourg (en francès). Luxembourg City: Victor Buck, 1972 [Consulta: 11 juliol 2015].
* Thewes, Guy. Les gouvernements du Grand-Duché de Luxembourg depuis 1848 (PDF) (en francès). Luxembourg City: Service Information et Presse, 2003. ISBN 2-87999-118-8 [Consulta: 11 juliol 2015].
# Assemblea Consultiva Islàmica

L'Assemblea Consultiva Islàmica (persa: مجلس شورای اسلامی), també anomenat Parlament iranià, Majles iranià o ICA, és l'òrgan legislatiu nacional de l'Iran. El Parlament està format actualment per 290 representants, un augment dels 272 escons anteriors des de les eleccions del 18 de febrer de 2000. Fundada el 1906 com a Assemblea Consultiva Nacional, l'ICA ha estat descrita com el parlament sense poder real del líder suprem de l'Iran des de la revolució de 1979.

## Història
### República Islàmica de l'Iran

Després de la revolució iraniana de 1979, el Senat va ser abolit i efectivament succeït pel Consell de Guardians, mantenint l'estructura bicameral de la legislatura iraniana. En la revisió constitucional de 1989, l'Assemblea Consultiva Nacional va ser rebatejada com a Assemblea Consultiva Islàmica.
Al llarg de la seva història, el caràcter del Parlament ha evolucionat des de ser una cambra de debat per a notables a un club per als col·laboradors del xa durant l'era Pahlavi. A partir de la República Islàmica, ha passat a ser un cos influenciat principalment per membres de la classe mitjana propietària.

### Atac del 2017

El 7 de juny de 2017, hi va haver tiroteigs al parlament iranià i al santuari de l'aiatol·là Khomeini. Homes armats van obrir foc contra el Parlament iranià i el mausoleu del líder religiós l'aiatol·là Khomeini a Teheran. L'atac al mausoleu va deixar 17 morts i més de 30 ferits. El parlament va ser atacat per quatre pistolers que van deixar entre set i vuit persones ferides. Els dos atacs van tenir lloc al mateix temps i sembla que havien estat coordinats.

## Referències

* ↑ «A new session for Iran’s rubber-stamp Parliament» (en anglès). [Consulta: 12 agost 2024].
* ↑ Abrahamian, History of Modern Iran, (2008), p. 179
* ↑ Islamic Majles, Ashnai-ye Ba Majles-e Showra-ye Islami, Vol.ii (Guide to the Islamic Majles, Tehran, 1992, p. 205
* ↑ «Iran attacks: 'IS' hits parliament and Khomeini mausoleum» (en anglès). , 07-06-2017 [Consulta: 7 juny 2017].
# Assemblea Mundial de la Salut

L'Assemblea Mundial de la Salut (AMS), més coneguda pel seu nom en anglès World Health Assembly, és el fòrum a través del qual l'Organització Mundial de la Salut (OMS) es regeix pels seus 194 estats membres. És l'òrgan més alt del món que defineix les polítiques de salut i està format per ministres de salut dels estats membres.
Els membres de l'OMS es reuneixen generalment cada any al maig a Ginebra al Palau de les Nacions, on es troba la seu de l'OMS. Les principals tasques de l'AMS són decidir les principals qüestions polítiques, així com aprovar el programa de treball i el pressupost de l'OMS i elegir el seu director general (cada cinc anys) i elegir anualment deu membres per renovar part del seu consell executiu. Les seves funcions principals són determinar les polítiques de l'Organització, supervisar les polítiques financeres i revisar i aprovar el pressupost del programa proposat.

## Referències

* ↑ «World Health Assembly». Geneva: World Health Organization. [Consulta: 21 juny 2011].
* ↑ Organisation mondiale de la santé. World Health Assembly. Genève. Consulté le 21 juin 2011.
* ↑ «Soixante-dixième Assemblée mondiale de la Santé» (en francès). [Consulta: 15 desembre 2017].
# Assemblea Nacional de Tailàndia

L'Assemblea Nacional de Tailàndia (Abrv: NAT; tailandès: รัฐสภา, RTGS: Ratthasapha, pronunciat [rát.tʰā.sā.pʰāː]) és la branca legislativa bicameral del govern de Tailàndia. Es reuneix al Sappaya-Sapasathan, al districte de Dusit, Bangkok.
L'Assemblea Nacional es va establir el 1932 després de l'adopció de la primera constitució de Tailàndia, que va transformar Tailàndia d'una monarquia absoluta a una monarquia constitucional.
Durant la crisi política de 2013, la Cambra de Representants va ser dissolta pel primer ministre Yingluck Shinawatra que va convocar eleccions el 2 de febrer de 2014 fins que va ser anul·lada pel Tribunal Constitucional. Després del cop d'estat de 2014, l'Assemblea Nacional va ser substituïda per l'Assemblea Nacional Legislativa unicameral i recolzada pels militars segons la constitució de 2014.
Després de la promulgació de la Constitució de 2017 l'abril de 2017, es va restablir l'Assemblea Nacional, però la constitució va permetre que l'Assemblea Nacional Legislativa militar romangués temporalment en el seu lloc fins que es va formar l'Assemblea Nacional després de les eleccions generals de 2019.

## Referències

* ↑ Reuters «'I'm ready,' says first transgender candidate for Thai PM». Today. Reuters, 08-03-2019. Arxivat 2021-10-17 a Wayback Machine.
* ↑ «Thailand - Data on Women». IPU Parline. Inter-Parliamentary Union, 29-09-2023.
* ↑ Sopchokchai, Orapin. Female Members of Parliament, Women's Political Participation at the National Level Arxivat 2011-07-24 a Wayback Machine., Women's Political Participation in Thailand, TDRI Quarterly Review, Vol. 13, No. 4, December 1998, pp. 11-20
* ↑ Iwanaga, Kazuki. Women in Politics in Thailand Arxivat 2012-03-17 a Wayback Machine., Working Paper No. 14, Centre for East and South-East Asian Studies, Lund University, Sweden, 2005
* ↑ «Thailand's 2017 constitution officially promulgated». .
# Assemblea Nacional de l'Afganistan

L'Assemblea Nacional de l'Afganistan, coneguda també com el Parlament de l'Afganistan (paixtu: ملی شورا, Mlay Shura) és l'òrgan legislatiu de la República Islàmica de l'Afganistan.
Es tracta d'un parlament bicameral, la cambra alta és la Cambra dels Ancians amb 102 escons i la cambra baixa és la Cambra del poble, amb 250 escons.
D'acord amb el Capítol V de la Constitució de l'Afganistan «l'Assemblea Nacional de la República Islàmica de l'Afganistan és, com l'òrgan legislatiu suprem, la manifestació de la voluntat del poble del país i representa a tota la nació. Tots els membres del Parlament s'encarregaran del benestar general i els interessos suprems de tots els pobles de l'Afganistan».

## Seu

Amb ajuda de l'Índia es va construir un nou edifici més gran per a l'Assemblea. La nova seu va ser inaugurada el 2015 pel primer ministre de l'Índia Narendra Modi i el president afganès Ashraf Ghani. Es troba prop del ja destruït Palau Darul Aman.

## Referències

* ↑ «Chapter Five – The National Assembly». afghan-web.com, 2004. Arxivat de l'original el 28 d’octubre 2013.
* ↑ «Afghanistan Online: The Constitution of Afghanistan. Chapter V» (en anglès). www.afghan-web.com. Arxivat de l'original el 2013-10-28. [Consulta: 6 novembre 2016].
* ↑ «Còpia arxivada». Arxivat de l'original el 2019-04-26. [Consulta: 22 agost 2021].
* ↑ https://www.nytimes.com/aponline/2019/04/26/world/asia/ap-as-afghanistan.html
* ↑ «Parliament in the distance - Picture of Darul Aman Palace, Kabul - TripAdvisor». www.tripadvisor.com.sg. [Consulta: 6 novembre 2016].
# Assemblea de la República de Macedònia del Nord

L'Assemblea de la República de Macedònia del Nord (en macedònic Собрание на Република Северна Македонија, Sobranie na Republika Severna Makedonija) és l'òrgan que representa al poder legislatiu a Macedònia del Nord. La seva seu es troba a la capital del país, Skopje. L'assemblea és de tipus unicameral i està integrada per un nombre entre 120 i 140 diputats segons l'estipulat per la constitució de Macedònia del Nord. Els diputats són escollits mitjançant unes eleccions parlamentàries. El mandat d'un diputat dura quatre anys i el seu càrrec no pot ser revocat quan la seva gestió encara està en curs. Les últimes eleccions legislatives se celebraren el 2008. L'organització i funcionament de l'assemblea es regeixen segons la constitució de la República de Macedònia del Nord.

## Presidents de l'Assemblea des de 1991

* Stojan Andov 1991 -1996
* Tito Petkovski 1996 - 1998
* Savo Klimovski 1998 - 2000
* Stojan Andov 2000 - 2002
* Nikola Popovski 2002 - 2003
* Liljana Popovska (interina) 2003 - 2003
* Ljupco Jordanovski 2003 - 2006
* Ljubiša Georgievski 2006 - 2008
* Trajko Veljanovski 2008 - 2016
* Talat Xhaferi 2017

## Referències

* ↑ Janson, Marlies; Opitz, Helmut. World Guide to Special Libraries (en anglès). Walter de Gruyter, 2007. ISBN 9783110917857.

## Enllaços externs

* Web oficial (macedònic)